CELEX: 32010R0554
Language: hu
Date: 2010-06-24 00:00:00
Title: A Tanács 554/2010/EU rendelete ( 2010. június 24. ) a Milosevic úr és a környezetéhez tartozó személyek pénzkészletei befagyasztásának fenntartásáról szóló 2488/2000/EK rendelet módosításáról

25.6.2010   
            
            
               HU
            
            
               Az Európai Unió Hivatalos Lapja
            
            
               L 159/1
            
         A TANÁCS 554/2010/EU RENDELETE
   (2010. június 24.)
   a Milosevic úr és a környezetéhez tartozó személyek pénzkészletei befagyasztásának fenntartásáról szóló 2488/2000/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikke (2) bekezdésére,
   tekintettel a demokratikus Jugoszláv Szövetségi Köztársaság támogatásáról és bizonyos korlátozó intézkedések azonnali megszüntetéséről szóló, 2000. október 9-i 2000/599/KKBP tanácsi közös álláspontra (1), valamint a Milosevic úr és a környezetébe tartozó személyek ellen irányuló egyedi korlátozó intézkedések fenntartásáról szóló, 2000. november 10-i 2000/696/KKBP tanácsi közös álláspontra (2),
   tekintettel az Unió külügyi és biztonságpolitikai főképviselőjének és a Bizottságnak a közös javaslatára,
   mivel:
   
               (1)
            
            
               A Milosevic úr és a környezetéhez tartozó személyek pénzkészletei befagyasztásának fenntartásáról szóló, 2000. november 10-i 2488/2000/EK tanácsi rendelet (3) a 2000/599/KKBP és 2000/696/KKBP közös állásponttal összhangban megerősített bizonyos korlátozó intézkedéseket.
            
         
               (2)
            
            
               Helyénvaló, hogy a 2488/2000/EK rendeletet összehangolják a szankcionálási gyakorlat azon újabb változásaival, amelyek egyrészt az illetékes hatóságok meghatározására, másrészt az Unió joghatóságát érintő cikkre vonatkoznak.
            
         
               (3)
            
            
               A 2488/2000/EK rendeletet ennek megfelelően módosítani kell,
            
         ELFOGADTA EZT A RENDELETET:
   1. cikk
   A 2488/2000/EK rendelet a következőképpen módosul:
   
               1.
            
            
               A 2. cikk (2) bekezdése helyébe a következő szöveg lép:
               „(2)   A II. mellékletben felsorolt weboldalakon feltüntetett illetékes hatóságokat és/vagy a Bizottságot értesíteni kell minden olyan információról, amely szerint e rendelet rendelkezéseit kijátsszák vagy kijátszották.”;
            
         
               2.
            
            
               A 3. cikk helyébe a következő szöveg lép:
               „3. cikk
               (1)   A tájékoztatásra, a titoktartási szabályokra és a szakmai titoktartásra vonatkozó, alkalmazandó szabályok sérelme nélkül a természetes és a jogi személyek, valamint a szervezetek kötelesek:
               
                           a)
                        
                        
                           az állandó lakóhelyük vagy a székhelyük szerinti tagállamnak a II. mellékletben felsorolt weboldalakon feltüntetett illetékes hatóságai részére azonnal megadni minden olyan információt, például az 1. cikknek megfelelően befagyasztott számlákra és pénzösszegekre vonatkozóan, amely elősegíti e rendelet betartását, és ezt az információt közvetlenül vagy a II. mellékletben felsorolt weboldalakon megjelölt illetékes hatóságon keresztül továbbítani a Bizottságnak; és
                        
                     
                           b)
                        
                        
                           együttműködni az adott illetékes hatósággal ennek az információnak az ellenőrzése során.
                        
                     (2)   A Bizottság a hozzá közvetlenül beérkezett minden további információt az érintett tagállam rendelkezésére bocsát.
               (3)   Az e cikkel összhangban átadott és átvett információkat kizárólag azokra a célokra lehet felhasználni, amelyekre azokat átadták vagy átvették.”;
            
         
               3.
            
            
               A 4. cikk (2) és (3) bekezdése helyébe a következő szöveg lép:
               „(2)   A Bizottság az alábbiakra kap felhatalmazást:
               
                           a)
                        
                        
                           a 2000/696/KKBP közös álláspont végrehajtásáról szóló határozatok figyelembevételével módosítsa az I. mellékletet;
                        
                     
                           b)
                        
                        
                           szigorúan humanitárius célból kivételesen mentességet adjon az 1. cikk alól;
                        
                     
                           c)
                        
                        
                           a tagállamok által adott információk alapján módosítsa a II. mellékletet.
                        
                     (3)   Valamely személy a (2) bekezdés b) pontjában említett mentesség megadására vagy az I. melléklet módosítására irányuló kérelmét a II. mellékletben felsorolt weboldalakon feltüntetett illetékes hatóságok útján terjeszti elő.
               A tagállam illetékes hatóságai a lehető legteljesebb mértékben ellenőrzik a kérelmező személy által megadott információt.”;
            
         
               4.
            
            
               A rendelet a következő cikkel egészül ki:
               „8a. cikk
               (1)   A tagállamok kijelölik a 2., 3. és 4. cikkben említett illetékes hatóságokat, és feltüntetik megnevezésüket a II. mellékletben felsorolt weboldalakon. A tagállamok a Bizottságot a II. mellékletben felsorolt weboldalaik címeinek megváltozásáról e változások megvalósulását megelőzően értesítik.
               (2)   A tagállamok 2010. július 15-ig értesítik a Bizottságot illetékes hatóságaikról – ideértve az illetékes hatóságok elérhetőségét is –, illetve bármilyen későbbi módosításról is haladéktalanul értesítik a Bizottságot.”;
            
         
               5.
            
            
               A 10. cikk helyébe a következő szöveg lép:
               „10. cikk
               E rendelet alkalmazandó:
               
                           a)
                        
                        
                           az Unió területén, beleértve annak légterét is;
                        
                     
                           b)
                        
                        
                           bármely, tagállami joghatóság alá tartozó légi jármű vagy hajó fedélzetén;
                        
                     
                           c)
                        
                        
                           bármely olyan, az Unió területén vagy azon kívül tartózkodó személyre, aki valamely tagállam állampolgára;
                        
                     
                           d)
                        
                        
                           bármely olyan jogi személyre vagy szervezetre, amely valamely tagállam joga szerint alakult vagy létesült;
                        
                     
                           e)
                        
                        
                           bármely olyan jogi személyre vagy szervezetre, amely üzleti tevékenységét teljes egészében vagy részben az Unión belül folytatja.”;
                        
                     
         
               6.
            
            
               A II. melléklet helyébe e rendelet mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2010. június 24-én.
      
         
            a Tanács részéről
         
         
            az elnök
         
         J. BLANCO LÓPEZ
      
   
   
      (1)  HL L 261., 2000.10.14., 1. o.
   
      (2)  HL L 287., 2000.11.14., 1. o.
   
      (3)  HL L 287., 2000.11.14., 19. o.
   
      MELLÉKLET
      
         
            „II. MELLÉKLET
            
               A 2., 3. és 4. cikkben említett illetékes hatóságokra vonatkozó információkat tartalmazó weboldalak és az Európai Bizottság címe az értesítések és kérelmek tekintetében
            
            
                         
                     
                     
                        BELGIUM
                        http://www.diplomatie.be/eusanctions
                     
                  
                         
                     
                     
                        BULGÁRIA
                        http://www.mfa.government.bg
                     
                  
                         
                     
                     
                        CSEH KÖZTÁRSASÁG
                        http://www.mfcr.cz/mezinarodnisankce
                     
                  
                         
                     
                     
                        DÁNIA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        NÉMETORSZÁG
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ÉSZTORSZÁG
                        http://www.vm.ee/est/kat_622/
                     
                  
                         
                     
                     
                        ÍRORSZÁG
                        http://www.dfa.ie/home/index.aspx?id=28519
                     
                  
                         
                     
                     
                        GÖRÖGORSZÁG
                        http://www.mfa.gr/www.mfa.gr/en-US/Policy/Multilateral+Diplomacy/Global+Issues/International Sanctions/
                     
                  
                         
                     
                     
                        SPANYOLORSZÁG
                        http://www.maec.es/es/MenuPpal/Asuntos/SancionesInternacionales/Paginas
                     
                  
                         
                     
                     
                        FRANCIAORSZÁG
                        http://www.diplomatie.gouv.fr/autorites-sanctions/
                     
                  
                         
                     
                     
                        OLASZORSZÁG
                        http://www.esteri.it/UE/deroghe.html
                     
                  
                         
                     
                     
                        CIPRUS
                        http://www.mfa.gov.cy/sanctions
                     
                  
                         
                     
                     
                        LETTORSZÁG
                        http://www.mfa.gov.lv/en/security/4539
                     
                  
                         
                     
                     
                        LITVÁNIA
                        http://www.urm.lt/sanctions
                     
                  
                         
                     
                     
                        LUXEMBURG
                        http://www.mae.lu/sanctions
                     
                  
                         
                     
                     
                        MAGYARORSZÁG
                        http://www.kulugyminiszterium.hu/kum/hu/bal/Kulpolitikank/nemzetkozi_szankciok/felelos_illetekes_hatosagok.htm
                     
                  
                         
                     
                     
                        MÁLTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        HOLLANDIA
                        http://www.minbuza.nl/nl/Onderwerpen/Internationale_rechtsorde/Internationale_Sancties/Bevoegde_instanties_algemeen
                     
                  
                         
                     
                     
                        AUSZTRIA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        LENGYELORSZÁG
                        http://www.msz.gov.pl
                     
                  
                         
                     
                     
                        PORTUGÁLIA
                        http://www.mne.gov.pt/mne/pt/AutMedidasRestritivas.htm
                     
                  
                         
                     
                     
                        ROMÁNIA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SZLOVÉNIA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SZLOVÁKIA
                        http://www.foreign.gov.sk
                     
                  
                         
                     
                     
                        FINNORSZÁG
                        http://formin.finland.fi/kvyhteistyo/pakotteet
                     
                  
                         
                     
                     
                        SVÉDORSZÁG
                        http://www.ud.se/sanktioner
                     
                  
                         
                     
                     
                        EGYESÜLT KIRÁLYSÁG
                        http://www.fco.gov.uk/en/about-us/what-we-do/services-we-deliver/business-services/export-controls-sanctions/
                     
                  
               Az Európai Bizottság címe az értesítések és kérelmek tekintetében:
            
            
                        European Commission (Európai Bizottság)
                     
                  
                        DG External Relations (Külkapcsolati Főigazgatóság)
                     
                  
                        Directorate A. Crisis Platform and Policy Coordination in CFSP (A. Igazgatóság – Válságplatform és KKBP politikai koordináció)
                     
                  
                        Unit A2. (A2. csoport) Crisis Response and PEACE Building (Válsághelyzetek kezelése és békeépítés)
                     
                  
                        CHAR 12/106
                     
                  
                        B-1049 Bruxelles/Brussel (Brüsszel) (Belgium)
                     
                  
                        E-mail: relex-sanctions@ec.europa.eu
                     
                  
                        Tel.: (32 2) 295 55 85
                     
                  
                        Fax: (32 2) 299 08 73”